**Проект на актуализация на Годишна програма за управление и разпореждане с имоти – общинска собственост в Община Рила за 2016г.**

В изпълнение на разпоредбите на чл. 8, ал. 9 от Закона за общинската собственост и чл. 4, ал. 3от Наредбата за реда за придобиване, управление и разпореждане с общинско имущество, с Решение № 50/28.01.2016г. на Общински съвет, Община Рила е приета Годишна програма за управление и разпореждане с имоти – общинска собственост в Община Рила за 2016г., актуализирана с последващи Решения на Общински съвет, а именно: Решение № 81/17.02.2016г., Решение № 103/31.03.2016г., Решение № 139./26.05.2016г. и Решение № 175/28.07.2016г. и Решение № 237/27.10.2016г.

Годишна програма за управление и разпореждане с имоти – общинска собственост в Община Рила за 2016г е необходимо отново да бъде актуализирана, предвид депозирани в Общинска администрация, гр. Рила нови заявления/искания от лица, в които е обективирано искане за осъществяване на процедури по:

* отдаване под наем на имоти – общинска собственост, чрез провеждане на нови публични търгове и публично оповестени конкурси, предвид изтекли срокове на действие на договори за наем, съотвенто прекратени договори за наем по искане на наемателите;
* предоставяне безвъзмездно за управление на Министерството на здравеопазването за нуждите на Център за спешна медицинска помощ (ЦСМП), гр. Кюстендил, филиал гр. Рила на част от недвижим имот – публична общинска собственост по редана чл.12, ал.3 от ЗОС;

В тази връзка е необходимо имотите посочени в исканията на заявителите да бъдат включени в Годишна програма за управление и разпореждане с имоти – общинска собственост в Община Рила за 2016г, което налага и нейната актуализация.

Във връзка с изложеното, след внасяне на предложение до Общински съвет, на основание чл. 21, ал. 1, т. 12, предл. трето от Закона за местното самоуправление и местната администрация, чл. 8, ал. 9, изр. второ, предл. второ от Закона за общинската собственост, чл. 4, ал.3, изр.второ, предл. второ от Наредбата за реда за придобиване, управление и разпореждане с общинско имущество, Годишната програма за управление и разпореждане с имоти – общинска собственост в Община Рила за 2016г., следва да бъде актуализирана, както следва:

**В раздел VГ. *Недвижими имоти, по отношение на които Община Рила има намерение******да предостави за безвъзмездно за управление*, да се създаде нова т. 5, със следният текст:** част от недвижим имот – публична общинска собственост, представляващ: обособени помещения, с обща площ от 382.09 кв.м., находящи се на първи етаж от триетажна масивна стоманобетонова сграда, с изключение на стълбище – стълбищна клетка, с площ от 17.91 кв.м., явяваща се обща част за етаж първи, втори и трети от 3МСБЖ, която сграда е изградена в Урегулиран поземлен имот с планоснимачен № 658, за който е отреден парцел VІІІ, попадащ в кв. 50 по действащият към момента регулационен план на гр. Рила, утвърден със Заповед № 30/22.02.1993г. на Кмета на Община Рила, изменен със Заповед № 309/28.07.2005г. на Кмета на Община Рила за изменение на ПУП – ПР за УПИ VІІІ-658, с урегулирано пространство от 1630 кв.м., при граници и съседи: улица с осови точки 170-153, УПИ ХІІІ – 658 – “Колеж”, пешеходна алея, УПИ VІІ – 659, ПИ – 1644, както и прилежащ терен към сградата, с площ 170 кв.м., необходим за изграждане на козирка: 35 кв.м.; навес за линейки: ЗП 45 кв.м; дизелов генератор – 10 кв.м. и паркинг – 80 кв.м,

**В Раздел VІ. Недвижими имоти, които Община Рила има намерение да отдаде под наем:**

**т. 1. Незастроени терени – представляващи петна по действащата Обща Схема за разполагането на преместваемите съоръжения на територията на Община Рила:,** текста на т.1.12. да се замени със следният текст: „Незастроен терен, с площ 39 кв. м., представляващ петно № 10, в кв. 20 по плана на гр.Рила”

**В Раздел ІХ. „Отдадени под наем недвижими имоти от общинския поземлен фонд, находящи се в землищата на територията на Община Рила, както следва:”**

 **Точка 1. „Отдадени под наем недвижими имоти от общинския поземлен фонд с площ до 20 дка, чрез проведени публични търгове, с тайно наддаване, за съответните землища, както следва:”**

**Буква Б. „За землище с. Смочево, Община Рила:”**

Текста на т.4, а именно: „недвижим имот с **№ 062102**, с начин на трайно ползване: “полска култура”, находяща се в местността “Дреняко”, в землището на с. Смочево, Община Рила, осма категория, целият с площ от **10,710дка”, да се заличи.**

Текста на т.5, а именно: „недвижим имот с **№ 105004**, с начин на трайно ползване: “нива”, находяща се в местността “Анджиката”, в землището на с. Смочево, Община Рила, осма категория, целият с площ от **15,480 дка, да се заличи.**

**В Раздел VІ. Недвижими имоти, които Община Рила има намерение да отдаде под наем:**

**Точка 4. „Отдаване под наем на недвижими имоти от общинския поземлен фонд, находящи се в землищата на територията на Община Рила, както следва:”**

 **Подточка 4.2. „Отдаване под наем на недвижими имоти от общинския поземлен фонд с площ до 20 дка, чрез провеждане на публични търгове, за съответните землища, както следва:”**

 **Буква Б. „За землище с. Смочево, Община Рила:”**

**Да се създадат нови т. 21 и т.22, със следните текстове:**

т.21 „недвижим имот с **№ 062102**, с начин на трайно ползване: “полска култура”, находяща се в местността “Дреняко”, в землището на с. Смочево, Община Рила, осма категория, целият с площ от **10,710дка”**

т.22 „недвижим имот с **№ 105004**, с начин на трайно ползване: “нива”, находяща се в местността “Анджиката”, в землището на с. Смочево, Община Рила, осма категория, целият с площ от **15,480 дка”**

**Георги Кабзималски (п)**

***Кмет на Община Рила***